Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az APEH az adózás rendjéről szóló 1990. évi XCI. törvény
Paragraph Index: 987

2. A feltételek három pontja tartalmaz az adósok és a készfizető kezesek adatainak kezelésére vonatkozó felhatalmazást. Az első szerint: „Az Adós és a készfizető kezes kijelenti, hogy az 1992. évi LXVI. tv. alapján nyilvántartott adataikat az OTP Bank Rt.- vel szemben nem tiltotta le, illetve jelen szerződéses jogviszony fennállása alatt nem tiltja le. Amennyiben fenti nyilatkozatuk nem felel meg a valóságnak, illetőleg a kölcsönszerződésen alapuló tartozás maradéktalan kiegyenlítését megelőzően adataikat bármikor letiltják, az OTP Bank Rt. erről történő tudomásszerzése esetén jogosult a kölcsönjogviszonyt azonnali hatállyal felmondani.” E pont elemzésekor a polgárok személyi adatainak és lakcímének nyilvántartásáról szó 1992. évi LXVI. tv. (Nytv.) rendelkezései jelentik a kiindulópontot. A Nytv. 19. § (1) bekezdésének a) pontja szerint a polgárok név- és lakcímadatainak szolgáltatását (felvilágosítás adását a lakcímről) bármely polgár, jogi személy és jogi személyiséggel nem rendelkező szervezet kérheti a felhasználás céljának és jogalapjának igazolása mellett. A 19. § (4) bekezdésének a) pontja szerint a kérelem teljesítését meg kell tagadni, ha az adatok kiadását a polgár letiltotta, kivéve, ha az adat kiszolgáltatására eseti

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes